Korla Awgust Kubica

Korla Awgust Kubica (* 23. meje 1842 w Spalach; † 13. apryla 1914 w Budyšinje) běše farar w Bukečanskej wosadźe a předsyda wuběrka Maćicy Serbskeje.

Žiwjenje
Korla Awgust Kubica narodźi so jako syn bura a korčmarja w Spalach. Wuchodźiwši gymnazij w Zhorjelcu a Choćebuzu, studowaše we Wrócławju a Erlangenje. Mjez 1870 a 1871 běše Kubica wikar w Glatzu (dźensa Kłodzko, Pólska) a wot 1871 do 1876 farar we Łutach. W lěće 1876 přesydli so jako farar do sakskeho Wjelećina. W nazymje 1881 přesydli so wón znowa do Bukec, hdźež hač do lěta 1910 jako farar skutkowaše. W lěće 1910 so Kubica na wuměnk podawši do Budyšina přesydli.

Korla Awgust Kubica zastupi 1876 do Maćicy Serbskeje a bě wot lěta 1897 do 1912 předsyda jeje wuběrka. Wot 1880 běše zdobom tež sobustaw Maśicy Serbskeje. Korla Awgust Kubica bu ze sakskim kaž tež pruskim kralowskim rjadom wuznamjenjeny.

Žórle

 Gustaw Alwin Mjerwa: Nekrolog LXXI. W: Časopis Maćicy Serbskeje. Lětnik 68 (1915), čo. 1, str. 68–70. 

Kategorija:Muž
Kategorija:Rodź. 1842
Kategorija:Zemr. 1914
Kategorija:Serb
Kategorija:Ewangelsko-lutherski farar
Kategorija:Maćicar
Kategorija:Čłon Maśicy Serbskeje
Kategorija:Wosoba (Spale)
Kategorija:Wosoba (Łuty)
Kategorija:Wosoba (Wjelećin)
Kategorija:Wosoba (Bukecy)